একসময় আমের চারা আমগাছে ঝুলিয়ে জোড় কলম তৈরি করা হতো। এ পদ্ধতি খুবই জটিল। এখন আমের কলম তৈরি করা খুবই সহজ। যেকোনো আঁটির আমের এক-দুই বছরের শক্ত-সতেজ চারাকে অতি সহজেই উন্নত জাতের আমে রূপান্তর করা সম্ভব। উন্নত জাতের ডালের মাথা ‘সায়ন’ সংগ্রহ করে আঁটির চারার মাথায় বসিয়ে দিলেই হলো। চার থেকে ছয় ইঞ্চি সায়নের দুই দিকে তির্যক করে কেটে আঁটির চারার মাথা কেটে এরপর কাটা মাথা ফেঁড়ে ওই সায়ন বসিয়ে পাতলা পলিথিন দিয়ে বেঁধে দিতে হবে। এরপর আরেকটি পলিথিন দিয়ে ঢেকে দিতে হবে। সাত থেকে ১০ দিনের মধ্যে নতুন সায়নে পাতা গজাবে। এরপর পলিথিন খুলে দিলেই আঁটির চারাটি উন্নত জাতের আমে পরিণত হবে। বর্ষা মৌসুমে ওই চারা নির্ধারিত স্থানে রোপণ করে পরবর্তী যতœ ও পরিচর্যা করা প্রয়োজন। গোবর সার মাটিতে মিশিয়ে চারা রোপণ করে একটি অবলম্বনের সাহায্যে চারাটি বেঁধে দিতে হবে। খরা মৌসুমে সেচ আর বর্ষা মৌসুমে আগে ও পরে সার দিতে হয়।